|  |  |
| --- | --- |
| Številka: 300-1/2012/ | |
| Ljubljana, dne 14.6.2012 | |
| EVA: 2012-2130-0007 | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| ZADEVA: Uredba o regionalnih razvojnih programih - predlog za obravnavo | | | | |
| 1. Predlog sklepov vlade: | | | | |
| Na podlagi petega odstavka 13. člena Zakona o spodbujanju skladnega regionalnega razvoja (Uradni list RS, št. 20/11) je Vlada Republike Slovenije na ....seji dne....sprejela naslednji sklep:   1. Vlada Republike Slovenije je izdala Uredbo regionalnih razvojnih programih in jo objavi v Uradnem listu Republike Slovenije.   Priloga:  - Uredba o regionalnih razvojnih programih.  Prejemniki:   * Ministrstvo za gospodarski razvoj in tehnologijo, * Služba Vlade RS za zakonodajo, * Ministrstvo za finance, * Ministrstvo za pravosodje in javno upravo,   V vednost:  - Urad Vlade RS za komuniciranje  Dr. Božo Predalič  GENERALNI SEKRETAR | | | | |
| 2.a Osebe, odgovorne za strokovno pripravo in usklajenost gradiva: | | | | |
| mag. Monika Kirbiš Rojs, državna sekretarka,  Matija Vilfan, v.d. generalnega direktorja Direktorata za evropsko kohezijsko politiko,  mag. Franci Klužer, vodja Sektorja za razvojno načrtovanja, Direktorat za evropsko kohezijsko politiko,  mag. Igor Strmšnik, sekretar. | | | | |
| 2.b Predstavniki vlade, ki bodo sodelovali pri delu Državnega zbora: | | | | |
| / | | | | |
| 3. Gradivo se sme objaviti na svetovnem spletu: | | | | DA |
| 4.a Predlog za obravnavo predloga zakona po nujnem oziroma skrajšanem postopku v Državnem zboru RS z obrazložitvijo razlogov: | | | | |
| / | | | | |
| 5. Kratek povzetek gradiva | | | | |
| Zakon o spodbujanju skladnega regionalnega razvoja (Uradni list RS, št. 20/11) določa v 13. členu pripravo regionalnih razvojnih programov (RRP) v 12 razvojnih regijah. Z RRP se uskladijo razvojni cilji v regiji ter določijo instrumenti in viri za njihovo uresničevanje.  RRP je sestavljen iz strateškega in programskega dela. Strateški del vsebuje analizo regionalnih razvojnih potencialov, opredelitev ključnih razvojnih ovir in prednosti regije, razvojne cilje in prioritete regije v programskem obdobju ter določitev razvojne specializacije regije. Programski del pa vsebuje programe za spodbujanje razvoja v regiji s časovnim in finančnim ovrednotenjem ter določi sistem spremljanja, vrednotenja in organiziranosti izvajanja regionalnega razvojnega programa.  RRP se sprejme za programsko obdobje (7 let) in mora biti usklajen s strategijo razvoja Slovenije. Sprejme ga regionalni razvojni svet najpozneje decembra leta pred letom, v katerem se konča prejšnje programsko obdobje.  Peti odstavek 13. člena zakona določa, da vlada z uredbo podrobneje uredi pripravo in izvajanje RRP. Predlagana uredba o regionalnih razvojnih programih tako določa minimalno obvezno metodologijo priprave in izvedbe ter način spremljanja in vrednotenja učinkov regionalnega razvojnega programa. | | | | |
| 6. Presoja posledic | | | | |
|  | | | | |
| a) | na javnofinančna sredstva v višini, večji od 40 000 EUR v tekočem in naslednjih treh letih | | | NE |
| b) | na usklajenost slovenskega pravnega reda s pravnim redom Evropske unije | | | NE |
| c) | administrativne posledice | | | NE |
| č) | na gospodarstvo, posebej na mala in srednja podjetja ter konkurenčnost podjetij | | | DA |
| d) | na okolje, kar vključuje tudi prostorske in varstvene vidike | | | NE |
| e) | na socialno področje | | | NE |
| f) | na dokumenta razvojnega načrtovanja:   * na nacionalne dokumente razvojnega načrtovanja, * na razvojne politike na ravni programov po strukturi razvojne klasifikacije programskega proračuna * na razvojne dokumente Evropske unije in mednarodnih organizacij | | | DA |
|  |  | | |  |
|  |  | | |  |
| 7.a Predstavitev ocene finančnih posledic, višjih od 40 000 EUR  Sprejetje uredbe nima neposrednih finančnih posledic. | | | | |
| 7.b Predstavitev ocene finančnih posledic, nižjih od 40 000 EUR  Sprejetje uredbe nima neposrednih finančnih posledic. | | | | |
| 8. Predstavitev sodelovanja javnosti | | | | |
| Gradivo je bilo predhodno objavljeno na spletni strani predlagatelja | | | | DA |
| Če NE, navesti razlog za ne objavo: | | | | |
| /Če DA:  Datum objave:  V razpravo so bili vključeni:   * nevladne organizacije, * predstavniki zainteresirane javnosti, * predstavniki strokovne javnosti, * **občine in združenja občin** oziroma navedba, da jih gradivo ne zadeva, * **regionalne razvojne agencije,**   Mnenja, predloge, pripombe so podali:  Upoštevani so bili:   * v celoti * v pretežni meri * delno * niso bili upoštevani, poročilo je bilo dano……………..   Bistvena odprta vprašanja:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Javnost je bila vključena v pripravo gradiva v skladu z Zakonom o…….,kar je razvidno v predlogu predpisa./ | | | | |
| 9. Predstavitev medresorskega usklajevanja | | | | |
| Gradivo je bilo poslano v medresorsko usklajevanje:   * Služba Vlade Republike Slovenije za zakonodajo, * Ministrstvo za pravosodje in javno upravo, * Ministrstvo za finance. | | | | |
| Datum pošiljanja: | | | | |
| Gradivo je usklajeno: | | |  | |
|  | |
| Priložiti mnenja organov, s katerimi gradivo ni usklajeno/ | |
| 10. Gradivo je lektorirano | | | | NE |
| 11. Zahteva predlagatelja za | | | | |
| a) | obravnavo neusklajenega gradiva | | | NE |
| b) | za nujnost obravnave | | | DA |
| c) | obravnavo gradiva brez sodelovanja javnosti | | | NE |
| 12. Pri pripravi gradiva so bile upoštevane zahteve iz Resolucije o normativni dejavnosti | | | | DA |
| 13. Gradivo je uvrščeno v delovni program vlade | | | | NE |
| 14. Gradivo je pripravljeno na podlagi sklepa vlade št. …… z dne …. | | | | |
| mag. Radovan Žerjav  MINISTER | | | | |
|  | | | | |

PRILOGA:

* Uredba o regionalnih razvojnih programih.

**PRILOGA**

**I. PREDLOG ČLENOV UREDBE**

Na podlagi petega odstavka 13. člena Zakona o spodbujanju skladnega regionalnega razvoja (Uradni list RS, št. 20/11; v nadaljnjem besedilu: zakon) izdaja Vlada Republike Slovenije

**UREDBO**

**o regionalnih razvojnih programih**

I. UVODNE DOLOČBE

1. člen

Ta uredba določa minimalno obvezno metodologijo priprave in izvedbe ter način spremljanja in vrednotenja učinkov regionalnega razvojnega programa (v nadaljnjem besedilu: RRP).

1. člen

RRP se pripravi za območje razvojne regije (v nadaljnjem besedilu: regija), v kateri so povezane občine, ki oblikujejo regijo.

1. člen

RRP se pripravi za programsko obdobje iz tretjega odstavka 13. člena zakona. Prvi RRP po zakonu se pripravi za obdobje 2014-2020.

II. VSEBINA IN STRUKTURA RRP

1. člen

RRP mora vsebovati:

1. analizo regionalnih razvojnih potencialov, opredelitev ključnih razvojnih ovir in prednosti regije, vključno s pozicioniranjem regije v mednarodnem prostoru;
2. opredelitev vizije razvoja regije;
3. opredelitev in utemeljitev razvojne specializacije regije;
4. opredelitev in opis (strateških) razvojnih ciljev regije;
5. opredelitev in opis razvojnih prioritet regije z s kvantificiranimi kazalniki in virom spremljanja kazalnikov,
6. skupno okvirno finančno oceno vrednosti RRP,
7. opredelitev in podroben opis ukrepov v okviru posamezne prioritete z:
   * + - opisom predvidenih aktivnosti, s katerimi se bo izvajal ukrep,
       - terminskim načrtom za izvedbo,
       - okvirnim finančnim ovrednotenjem in predvidenimi viri financiranja,
       - prikazom kvantificiranih kazalnikov in virov spremljanja kazalnikov,
8. opredelitev sistema spremljanja, vrednotenja in organiziranosti izvajanja RRP,
9. opredelitev sistema informiranja in obveščanja javnosti o načrtovanju in izvajanju RRP ter
10. predstavitev najpomembnejših regijskih projektov, pri čemer mora biti vsak projekt predstavljen v naslednji strukturi:
    * + - naziv projekta,
        - povzetek projekta,
        - navedbo prioritete in ukrepa, v katere se uvršča projekt,
        - ciljna skupina, kateri je projekt namenjen in analizo njenih potreb,
        - opis namena in ciljev projekta ter opis skladnosti z razvojno specializacijo regije,
        - predstavitev nosilca projekta oziroma skupine partnerjev,
        - opis posameznih aktivnosti,
        - okvirni terminski načrt projekta,
        - prikaz okvirne finančne ocene po aktivnostih in okvirne celotne vrednosti,
        - prikaz okvirne celotne vrednosti po predvidenih virih financiranja,
        - opis kvantificiranih kazalnikov učinkov in rezultatov ter virov za spremljanje kazalnikov.
11. člen

(1) RRP mora biti skladen s Strategijo razvoja Slovenije in relevantnimi nacionalnimi razvojnimi politikami.

(2) RRP mora biti skladen s Strategijo prostorskega razvoja Slovenije in Državnim strateškim prostorskim načrtom. Regija mora v procesu priprave pridobiti smernice prostorskega razvoja v regiji s strani ministrstva, pristojnega za prostor.

(3) RRP mora izkazovati način razvoja primerjalnih prednosti regije v odnosu do sosednjih regij, v mednarodnem prostoru in mednarodnega razvojnega povezovanja;

(4) RRP regije, v kateri je oblikovano območno razvojno partnerstvo v skladu s 17. členom zakona, mora vključevati tudi vsebine iz območnega razvojnega programa.

III. POSTOPEK PRIPRAVE RRP

1. člen

Strokovne, tehnične in administrativne naloge pri pripravi RRP opravlja regionalna razvojna agencija (v nadaljnjem besedilu: RRA) v sodelovanju z drugimi razvojnimi institucijami v razvojni regiji, skladno s programom priprave RRP.

1. člen

(1) Razvojni svet regije (v nadaljnjem besedilu: svet) sprejme sklep o pripravi RRP in program priprave RRP.

(2) Sklep o pripravi RRP vključuje navedbo območja priprave RRP in zadolžitve vključenih institucij, če poleg RRA sodeluje več institucij.

(3) Program priprave RRP mora vsebovati:

* navedbo vodje projekta priprave RRP in projektne skupine,
* navedbo vključenih institucij v pripravo RRP, če poleg RRA sodeluje več institucij ter
* terminski in finančni načrt priprave RRP.

(4) Vodja priprave RRP je odgovoren svetu za vsebinsko in operativno usmerjanje priprave RRP. V projektni skupini sodelujejo vodje odborov sveta.

(5) Program priprave RRP mora upoštevati minimalno obvezno vsebino in strukturo RRP iz 4. člena.

(6) Program priprave mora upoštevati časovnico priprave izvedbenega dokumenta razvojnega načrtovanja na državni ravni tako, da se pripravljata usklajeno.

1. člen

RRA objavi sklep o pripravi RRP, program priprave RRP in sprejet RRP na spletnih straneh RRA, informacijo o lokaciji objave naštetih dokumentov pa v glasilih občin v razvojni regiji, ali na drug primeren način.

1. člen

(1) RRA uskladi razvojne cilje regije, kazalnike prioritet, ukrepov in projektov ter opredelitev razvojne specializacije razvojne regije z državnim organom, pristojnim za regionalni razvoj (v nadaljnjem besedilu: ministrstvo).

(2) Ministrstvo imenuje skrbnika regije kot kontaktno osebo med regijo in ministrstvom.

(3) RRA mora pridobiti mnenje ministrstva glede skladnosti RRP z zakonom, izvedbenim dokumentom razvojnega načrtovanja na državni ravni in razvojnimi politikami. V primeru ugotovljenih neskladnosti lahko ministrstvo obvesti RRA in zahteva dopolnitev oziroma uskladitev RRP.

(4) Svet sprejme RRP po prejemu mnenja ministrstva.

1. člen

Svet spremlja uresničevanje zastavljenih ciljev RRP in po potrebi predlaga spremembe RRP. Pri spremembi RRP se smiselno uporablja postopek priprave RRP.

IV. IZVAJANJE RRP

1. člen

RRP se izvaja z dogovorom za razvoj regije (v nadaljnjem besedilu: dogovor), ki se pripravi za štiriletno obdobje. Prvi dogovor se pripravi za obdobje 2014-2017.

1. člen

Dogovor se pripravi po postopku, določenem v Uredbi o izvajanju ukrepov endogene regionalne politike (Ur.l. RS št. 24/11).

1. člen

Dogovor obsega:

* povzetek RRP, ki vključuje predstavitev razvojne specializacije regije, strateških razvojnih ciljev regije ter prioritet in ukrepov,
* listo projektov razvrščenih po prioriteti s podatki o nosilcih, nazivih projektov ter finančno oceno posameznih projektov in zbirnika po virih sredstev,
* listo rezervnih projektov razvrščenih po prioriteti s podatki iz prejšnje alinee,
* opis meril za izbor in postopka izbora regijskih projektov,
* razvrstitev sektorskih projektov po prioriteti z utemeljitvijo,
* podrobno predstavitev posameznih projektov v skladu z 18. členom.

1. člen

RRA pripravi načrt priprave dogovora. Dogovor se pripravlja skupaj z Državnim programom razvojnih prioritet ijn investicij in mora biti z njim usklajen. Dogovor se sprejme na razvojnih svetih vključenih razvojnih regij.

1. člen

(1) RRA pripravi predlog kriterijev za uvrščanje regijskih projektov v dogovor, ki jih potrdi svet in so povezani z razvojno specializacijo regije.

(2) V primeru sofinanciranja regijskih projektov iz sredstev kohezijske politike EU morajo kriteriji vsebovati tudi merila za izbor operacij financiranih iz sredstev EU.

1. člen

(1) Predloge regijskih projektov in rezervnih projektov v višini največ 30% predvidenih sredstev oblikujejo odbori sveta in potrdi svet, pri čemer se upoštevajo prioritete, ukrepi in nabor regijskih projektov iz RRP ter kriteriji za uvrščanje regijskih projektov v dogovor in razvojne programe na državni ravni.

(2) Do prejetih predlogov sektorskih projektov za uvrstitev v dogovor, ki vključujejo javne investicije ali neinvesticijske državne projekte s področja dela ministrstev se opredeli svet tako, da jih razvrsti po prioriteti.

1. člen

Usklajen predlog dogovora za obravnavo na vladi pripravi ministrstvo v sodelovanju z RRA. Predlog dogovora mora upoštevati usmeritve in javnofinančne okvire za pripravo programskega proračuna države in že sprejete proračune države in občin.

1. člen

Regijski projekt mora izkazati regionalni pomen tako, da:

* ima vpliv na več občin v regiji,
* izkazuje ugodne gospodarske, družbene ali okoljske učinke na regijo,
* prispeva k jasnemu doseganju kazalnikov RRP.

1. člen

Projekt v dogovoru mora poleg elementov iz desete točke drugega odstavka 4. člena vsebovati tudi:

* podrobnejši načrt financiranja s prikazom stroškov in z navedenimi viri (državni proračun, vključno s posebej izkazanimi sredstvi Evropske unije, proračuni lokalnih skupnosti, drugimi javnimi viri in zasebnimi sredstvi) po posameznih letih programskega obdobja,
* geografsko lokacijo, na katerih se bo projekt izvajal,
* seznam dokumentacije, ki je že pripravljena in
* podatke o stanju lastništva zemljišč in objektov v primeru investicijskih projektov.

1. člen

Za pripravo in izvajanje medregijskih projektov, ki imajo razvojni učinek na več razvojnih regij, lahko sveti vključenih razvojnih regij pooblastijo eno od RRA.

1. člen

(1) Sprememba dogovora se sprejme s sklepom sveta, če gre za bistvena odstopanja od sprejetega dogovora. Sprememba se izvede s smiselnim upoštevanjem postopka, ki velja za njegov sprejem.

(2) Bistvena odstopanja so:

* 20 ali več odstotno odstopanje finančne vrednosti posameznega regijskega projekta,
* sprememba namena ali ciljev posameznega projekta ali
* zamenjava projekta v dogovoru, če ne gre za rezervne projekte.

(3) V primeru odstopanj, ki niso bistvena, lahko nosilec projekta ob prijavi za sofinanciranje obrazloži odstopanja od sprejetega dogovora, obrazložitev pa posreduje tudi RRA. Ministrstvo ali RRA lahko zahteva, da se določena sprememba obravnava kot bistvena. Kadar gre za zamenjavo projekta z rezervnim projektom se priloži obrazložitev RRA.

V. SPREMLJANJE IN VREDNOTENJE UČINKOV RRP

1. člen

Za spremljanje izvajanja RRP je odgovoren svet, ki sprejema letna in končno poročilo o izvajanju RRP, ki ga pripravi RRA.

1. člen

RRA spremlja kazalnike RRP in izvajanje dogovorov z informacijskim sistemom ISARR, v katerega RRA vnese podatke iz sprejetega RRP, dogovora in projektov.

1. člen

Letna in končno poročilo o izvajanju RRP vključujejo:

* kratek prikaz sprememb, ki so pomembne za izvajanje RRP ter vpliv teh sprememb na doseganje ciljev RRP;
* napredek v doseganju kvantificiranih ciljev z uporabo fizičnih in finančnih kazalnikov;
* dosežene učinke po izvedbi posameznih ukrepov in projektov;
* povzetek pomembnih težav pri izvajanju RRP in sprejete ukrepe za njihovo odpravo.

1. člen

Letno poročilo se predloži ministrstvu v treh mesecih po preteku koledarskega leta, končno poročilo pa v šestih mesecih po poteku programskega obdobja.

1. člen

Vrednotenja RRP izvaja ministrstvo.

VI. PREHODNE IN KONČNE DOLOČBE

1. člen

Z dnem uveljavitve te uredbe se preneha uporabljati Uredba o regionalnih razvojnih programih (Uradni list RS, št. 31/06).

1. člen

Ta uredba začne veljati naslednji dan po objavi v Uradnem listu Republike Slovenije.

|  |  |
| --- | --- |
| Št.:  Ljubljana, dne …  EVA: 2012-2130-0007 | Janez Janša  Predsednik Vlade Republike Slovenije |

**II. OBRAZLOŽITEV**

*I. UVOD*

Zakon o spodbujanju skladnega regionalnega razvoja (Uradni list RS, št. 20/11; v nadaljnjem besedilu: zakon) določa v 13. členu pripravo regionalnih razvojnih programov (v nadaljnjem besedilu: RRP) v 12 razvojnih regijah. Z RRP se uskladijo razvojni cilji v regiji ter določijo instrumenti in viri za njihovo uresničevanje.

RRP je sestavljen iz strateškega in programskega dela. Strateški del vsebuje analizo regionalnih razvojnih potencialov, opredelitev ključnih razvojnih ovir in prednosti regije, razvojne cilje in prioritete regije v programskem obdobju ter določitev razvojne specializacije regije. Programski del pa vsebuje programe za spodbujanje razvoja v regiji s časovnim in finančnim ovrednotenjem ter določi sistem spremljanja, vrednotenja in organiziranosti izvajanja regionalnega razvojnega programa.

RRP se sprejme za programsko obdobje (7 let) in mora biti usklajen s strategijo razvoja Slovenije. Sprejme ga regionalni razvojni svet najpozneje decembra leta pred letom, v katerem se konča prejšnje programsko obdobje.

Peti odstavek 13. člena zakona določa, da vlada z uredbo predpiše minimalno obvezno metodologijo priprave in izvedbe regionalnega razvojnega programa ter določi način spremljanja in vrednotenja njegovih učinkov.

*II. VSEBINSKA OBRAZLOŽITEV PREDLAGANIH REŠITEV*

I. UVODNE DOLOČBE

V uvodnih določbah je opredeljeno, da se prvi RRP po zakonu pripravi za obdobje 2014-2020.

II. VSEBINA IN STRUKTURA RRP

Uredba določa naslednjo vsebino RRP:

1. analizo regionalnih razvojnih potencialov, opredelitev ključnih razvojnih ovir in prednosti regije, vključno s pozicioniranjem regije v mednarodnem prostoru;
2. opredelitev vizije razvoja regije;
3. opredelitev in utemeljitev razvojne specializacije regije;
4. opredelitev in opis (strateških) razvojnih ciljev regije;
5. opredelitev in opis razvojnih prioritet regije z s kvantificiranimi kazalniki in virom spremljanja kazalnikov,
6. skupno finančno oceno vrednosti RRP,
7. opredelitev in podroben opis ukrepov v okviru posamezne prioritete z:
   * + - opisom predvidenih aktivnosti, s katerimi se bo izvajal ukrep,
       - terminskim načrtom za izvedbo,
       - finančnim ovrednotenjem in predvidenimi viri financiranja,
       - prikazom kvantificiranih kazalnikov in virov spremljanja kazalnikov,
8. opredelitev sistema spremljanja, vrednotenja in organiziranosti izvajanja RRP,
9. opredelitev sistema informiranja in obveščanja javnosti o načrtovanju in izvajanju RRP,
10. predstavitev desetih regijskih projektov, pri čemer mora biti vsak projekt predstavljen v naslednji strukturi:
    * + - naziv projekta,
        - povzetek projekta,
        - navedbo prioritete in ukrepa, v katere se uvršča projekt,
        - ciljna skupina, kateri je projekt namenjen in analizo njenih potreb,
        - opis namena in ciljev projekta ter opis skladnosti z razvojno specializacijo regije,
        - predstavitev nosilca projekta oziroma skupine partnerjev,
        - opis posameznih aktivnosti,
        - terminski načrt projekta,
        - prikaz finančne ocene po aktivnostih in celotne vrednosti,
        - prikaz celotne vrednosti po virih financiranja,
        - opis kvantificiranih kazalnikov učinkov in rezultatov ter virov za spremljanje kazalnikov.

Pri pripravi RRP je potrebno zagotoviti skladnost s Strategijo razvoja Slovenije, relevantnimi nacionalnimi razvojnimi politikami, Strategijo prostorskega razvoja Slovenije in Državnim strateškim prostorskim načrtom. Regija mora v procesu priprave pridobiti smernice prostorskega razvoja v regiji s strani ministrstva, pristojnega za prostor. Poleg tega pa mora izkazati način razvoja komparativnih prednosti regije v odnosu do sosednjih regij, v mednarodnem prostoru in mednarodnega razvojnega povezovanja.

17. člen zakona opredeljuje območno razvojno partnerstvo, ki se lahko oblikuje na sklenjenem območju več občin v eni ali več razvojnih regijah. Območno razvojno partnerstvo pripravi območni razvojni program v sodelovanju z regionalno razvojno agencijo (v nadaljnjem besedilu: RRA). Zakon določa, da so območni razvojni programi sestavni deli regionalnih razvojnih programov vključenih razvojnih regij tako, da mora RRP vključevati tudi vsebine iz območnih razvojnih programov.

III. POSTOPEK PRIPRAVE RRP

Strokovne, tehnične in administrativne naloge pri pripravi RRP opravlja RRA v sodelovanju z drugimi razvojnimi institucijami v razvojni regiji. Najprej sprejme Razvojni svet regije (v nadaljnjem besedilu: svet) sklep o pripravi RRP in program priprave RRP. Sklep o pripravi RRP vključuje navedbo območja priprave RRP in zadolžitve vključenih institucij, če poleg RRA sodeluje več institucij. Program priprave RRP pa mora upoštevati časovnico priprave izvedbenega dokumenta razvojnega načrtovanja na državni ravni in mora vsebovati:

* navedbo vodje projekta priprave RRP in projektne skupine,
* navedbo vključenih institucij v pripravo RRP, če poleg RRA sodeluje več institucij ter
* terminski in finančni načrt priprave RRP.

Upoštevati mora minimalno obvezno vsebino in strukturo RRP.

RRA nato objavi sklep o pripravi RRP in program priprave RRP na svojih spletnih straneh, informacijo o lokaciji objave teh dokumentov pa v glasilih občin v razvojni regiji, ali na drug primeren način.

Uredba določa usklajevanje RRA z organom, pristojnim za regionalni razvoj (Ministrstvo za gospodarski razvoj in tehnologijo; v nadaljnjem besedilu: MGRT). Uskladiti je potrebno razvojne cilje regije, kazalnike prioritet, ukrepov in projektov ter opredelitev razvojne specializacije razvojne regije. MGRT imenuje skrbnika regije kot kontaktno osebo z regijo. RRA mora pridobiti mnenje MGRT glede skladnosti RRP z zakonom, izvedbenim dokumentom razvojnega načrtovanja na državni ravni in razvojnimi politikami. V primeru ugotovljenih neskladnosti lahko MGRT zahteva dopolnitev oziroma uskladitev RRP. Svet sprejme RRPšele po prejemu mnenja MGRT.

Svet spremlja uresničevanje zastavljenih ciljev RRP in po potrebi predlaga spremembe RRP. Pri spremembi RRP se smiselno uporablja postopek priprave RRP.

IV. IZVAJANJE RRP

RRP se izvaja z dogovorom za razvoj regije (v nadaljnjem besedilu: dogovor), ki se pripravi za štiriletno obdobje. Uredba določa, da se prvi dogovor pripravi za obdobje 2014-2017.

Zakon v 15. členu določa, da sklepata dogovor vlada in svet za obdobje štirih let. Podpišeta ga predsednik sveta in minister. Pri pripravi dogovora se upošteva načelo skladnega razvoja vseh območij v regiji, dogovor pa vključuje regijske projekte in sektorske projekte. Razmerje med obsegom sektorskih in regijskih projektov se določi v programu državnih razvojnih prioritet in investicij in operativnih programih kohezijske politike EU. Dogovor mora upoštevati usmeritve ter javnofinančne in časovne okvire za pripravo programskega proračuna države ter že sprejete proračune države in občin. Regijske in sektorske projekte iz dogovora pa uvrščajo pristojna ministrstva v načrt razvojnih programov državnega proračuna po postopku, določenem v predpisih, ki urejajo pripravo proračuna. Projekti iz dogovora se razvrščajo po prioriteti in izvajajo v skladu z razpoložljivimi proračunskimi sredstvi. Regije se tudi povezujejo za pripravo in izvajanje medregijskih projektov in skupnih razvojnih programov, ki imajo razvojni učinek na več regij in zahtevajo kritično maso razvojnih potencialov.

Uredba določa, da se dogovor pripravi po postopku, določenem v Uredbi o izvajanju ukrepov endogene regionalne politike (Ur.l. RS št. 24/11). In sicer se postopek priprave dogovora začne s povabilom MGRT razvojnemu svetu regije in ministrstvom za pripravo in podpis dogovora. Uredbi o izvajanju ukrepov endogene regionalne politike določa strokovne podlage in vsebino povabila in splošne pogoje za uvrščanje regijskih projektov v dogovor. Določa tudi, da se regijski projekti sofinancirajo iz proračunskih postavk MGRT, sektorski pa iz proračunskih postavk pristojnih ministrstev. Na podlagi povabila MGRT razvojni svet regije sprejema potrebne odločitve v postopku priprave dogovora, RRA pa usmerja pripravo regijskih projektov v okviru regijske razvojne mreže in odborov razvojnega sveta regije. Regijski projekti, ki izpolnjujejo splošne pogoje, se razvrščajo po prioriteti na podlagi regijsko specifičnih meril. Na podlagi povabila MGRT predložijo ministrstva MGRT predloge sektorskih projektov za uvrstitev v dogovor, ki vključujejo javne investicije ali neinvesticijske projekte iz področja dela ministrstev. MGRT posreduje predloge sektorskih projektov RRA. RRA usklajuje dogovor v regiji in predloži MGRT naslednjo dokumentacijo:

* sklep razvojnega sveta regije s predlogom regijskih projektov, razvrščenih po prioriteti in predlogom sektorskih projektov, razvrščenih po izboru regije, ter
* opis postopka izbora regijskih projektov z navedbo uporabljenih regijsko specifičnih meril.

Če dokumentacija ni skladna s povabilom MGRT, MGRT določi regiji rok za njeno uskladitev.

Dogovor sprejmeta svet in vlada.

Uredba določa vsebino dogovora, ki obsega

* povzetek RRP, ki vključuje predstavitev razvojne specializacije regije, strateških razvojnih ciljev regije ter prioritet in ukrepov,
* listo projektov razvrščenih po prioriteti s podatki o nosilcih, nazivih projektov ter finančno oceno posameznih projektov in zbirnika po virih sredstev,
* listo rezervnih projektov razvrščenih po prioriteti s podatki iz prejšnje alinee,
* opis meril za izbor in postopka izbora regijskih projektov,
* razvrstitev sektorskih projektov po prioriteti z utemeljitvijo,
* podrobno predstavitev posameznih projektov.

Če je v pripravo dogovora vključenih več razvojnih regij se le-ta sprejme na razvojnih svetih vseh vključenih razvojnih regij.

Glede postopka sprejemanja dogovora določa uredba nekatere dodatne elemente in podrobnosti. V primeru sofinanciranja regijskih projektov iz sredstev kohezijske politike EU morajo kriteriji za izbor projektov, ki jih določi svet vsebovati tudi merila za izbor operacij financiranih iz sredstev EU.

Predloge regijskih projektov in rezervnih projektov v višini največ 20% razpoložljivih sredstev oblikujejo odbori sveta in potrdi svet, pri čemer se upoštevajo prioritete, ukrepi in nabor regijskih projektov iz RRP ter kriteriji za uvrščanje regijskih projektov v dogovor in razvojne programe na državni ravni.

Do prejetih predlogov sektorskih projektov za uvrstitev v dogovor, ki vključujejo javne investicije ali neinvesticijske državne projekte s področja dela ministrstev se opredeli svet tako, da jih razvrsti po prioriteti.

Usklajen predlog dogovora za obravnavo na vladi pripravi ministrstvo v sodelovanju z RRA. Predlog dogovora mora upoštevati usmeritve in javnofinančne okvire za pripravo programskega proračuna države in že sprejete proračune države in občin.

Regijski projekt mora izkazati regionalni pomen tako, da:

* ima vpliv na več občin v regiji,
* izkazuje ugodne gospodarske, družbene ali okoljske učinke na regijo,
* prispeva k jasnemu doseganju kazalnikov RRP.

Projekt v dogovoru mora poleg elementov iz desete točke drugega odstavka 4. člena uredbe vsebovati tudi:

* podrobnejši načrt financiranja s prikazom stroškov in z navedenimi viri (državni proračun, vključno s posebej izkazanimi sredstvi Evropske unije, proračuni lokalnih skupnosti, drugimi javnimi viri in zasebnimi sredstvi) po posameznih letih programskega obdobja,
* geografsko lokacijo, na katerih se bo projekt izvajal,
* seznam dokumentacije, ki je že pripravljena in
* podatke o stanju lastništva zemljišč in objektov v primeru investicijskih projektov.

Za pripravo in izvajanje medregijskih projektov, ki imajo razvojni učinek na več razvojnih regij, lahko sveti vključenih razvojnih regij pooblastijo eno od RRA.

Sprememba dogovora se sprejme s sklepom sveta, če gre za bistvena odstopanja od sprejetega dogovora. Sprememba izvede s smiselnim upoštevanjem postopka, ki velja za njegov sprejem. Bistvena odstopanja so:

* 20 ali več odstotno odstopanje finančne vrednosti posameznega regijskega projekta,
* sprememba namena ali ciljev posameznega projekta ali
* zamenjava projekta v dogovoru, če ne gre za rezervne projekte.

V primeru odstopanj, ki niso bistvena, lahko nosilec projekta ob prijavi za sofinanciranje obrazloži odstopanja od sprejetega dogovora, obrazložitev pa posreduje tudi RRA. Ministrstvo ali RRA lahko zahteva, da se določena sprememba obravnava kot bistvena. Kadar gre za zamenjavo projekta z rezervnim projektom se priloži obrazložitev RRA.

V. SPREMLJANJE IN VREDNOTENJE UČINKOV RRP

Za spremljanje izvajanja RRP je po uredbi odgovoren svet, ki sprejema letna in končno poročilo o izvajanju RRP, ki ga pripravi RRA. RRA spremlja kazalnike RRP in izvajanje dogovorov z informacijskim sistemom ISARR, v katerega RRA vnese podatke iz sprejetega RRP, dogovora in projektov.

Letna in končno poročilo o izvajanju RRP vključujejo:

* kratek prikaz sprememb, ki so pomembne za izvajanje RRP ter vpliv teh sprememb na doseganje ciljev RRP;
* napredek v doseganju kvantificiranih ciljev z uporabo fizičnih in finančnih kazalnikov;
* dosežene učinke po izvedbi posameznih ukrepov in projektov;
* povzetek pomembnih težav pri izvajanju RRP in sprejete ukrepe za njihovo odpravo.

Letno poročilo se predloži ministrstvu v treh mesecih po preteku koledarskega leta, končno poročilo pa v šestih mesecih po poteku programskega obdobja.

Vrednotenja RRP izvaja MGRT.